stanford-oval/wikipedia huggingface dataset:
Toiminnantarkastus
Toiminnantarkastus asunto-osakeyhtiöissä > Toiminnantarkastajan kelpoisuus ja riippumattomuus

Toiminnantarkastajana ei voi olla
oikeushenkilö, alaikäinen, konkurssissa tai liiketoimintakiellossa oleva eikä muu toimintakelpoisuudeltaan rajoitettu henkilö;
asunto-osakeyhtiön hallituksen jäsen tai isännöitsijä tai vastaavassa asemassa oleva, ei myöskään hallituksen varajäsen;
kirjanpitäjä tai se, jonka tehtävänä on yhtiön varojen hoito tai varojen hoidon valvonta;
se, joka on työ- tai palvelussuhteessa yhtiöön tai sen johtohenkilöön tai kirjanpitäjään;
se, jolla on rahalaina, vakuus tai muu vastaava etuus yhtiöltä tai sen johtoon kuuluvalta henkilöltä tai joka on antanut yhtiölle tai sen johtohenkilölle tällaisen lainan tai vakuuden;
se, joka on läheisessä sukulaisuussuhteessa yhtiön hallituksen jäsenen, varajäsenen, isännöitsijän, kirjanpitäjän tai muun yhtiön toimihenkilön kanssa.
Toiminnantarkastajalla on oltava sellainen taloudellisten ja oikeudellisten asioiden tuntemus ja kokemus kuin yhtiön toiminnan laatuun ja laajuuteen nähden on tarpeen tehtävän hoitamiseksi.
Toiminnantarkastajan on oltava riippumaton toiminnantarkastusta suorittaessaan. Jos edellytykset riippumattomaan toimintaan olennaiselta osin puuttuvat, toiminnantarkastajan on kieltäydyttävä vastaanottamasta tehtävää tai luovuttava siitä.
Toiminnantarkastus asunto-osakeyhtiöissä > Toiminnantarkastuksen sisältö

Toiminnantarkastus sisältää yhtiön talouden ja hallinnon tarkastuksen yhtiön toiminnan laadun ja laajuuden kannalta riittävällä tavalla. Toiminnantarkastuksen tavoitteena on nykyistä maallikkotilintarkastuskäytäntöä vastaava tarkastus, jossa tarkastetaan osakkeenomistajien kannalta riittävällä tavalla yhtiön taloudenpitoa ja hallintoa toiminnan asianmukaisuuden toteamiseksi. 
Tarkoituksena on, että toiminnantarkastus on lähtökohtaisesti vuositarkastusta.
Käytännössä asunto-osakeyhtiön toiminnantarkastajan tehtävänä on ensisijassa arvioida yhtiön hallinnon järjestämistä, kirjanpidon ja tilinpäätöksen yleistä asianmukaisuutta, johdon saamien etuuksien ja lähipiiritoimien asianmukaisuutta sekä osakkeenomistajien yhdenvertaisen kohtelun toteutumista.
Toiminnantarkastus asunto-osakeyhtiöissä > Toiminnantarkastuksen sisältö > Kirjanpidon ja tilinpäätöksen tarkastus

Tässä tarkastetaan lähtökohtaisesti, että
kirjanpidosta ilmenevät tulot, menot ja rahoituserät kuuluvat yhtiölle, ja voidaan olettaa, että ne on merkitty kattavasti kirjanpitoon;
tuotot, kulut, varat, oma pääoma, velat ja yhtiön antamat vakuudet ilmenevät olennaisilta osin tilinpäätöksestä; ja
jaksotuksen ja kohdentamisen osalta olennaisimmat tuotto- ja kuluerät (kuten vastikkeet, lämmitys, kiinteistövero, huoltotoimen ja isännöinnin kustannukset sekä suurempien rakennustöiden kulut) on jaksotettu ja kohdennettu olennaisilta osin oikein tilinpäätöksessä.
Toiminnantarkastus asunto-osakeyhtiöissä > Toiminnantarkastuksen sisältö > Toimintakertomuksen tarkastus

Tavoitteena on selvittää, että
toimintakertomuksessa on annettu ainakin lain edellyttämät tiedot;
nämä tiedot vastaavat olennaisilta osin tarkastushavaintoja ; ja että
toimintakertomuksessa ja tilinpäätöksessä ei anneta keskenään ristiriitaisia tietoja.
Toiminnantarkastus asunto-osakeyhtiöissä > Toiminnantarkastuksen sisältö > Hallinnon tarkastus

Tarkoituksena on selvittää,
onko yhtiön hallinto järjestetty hyväksyttävällä tavalla;
ovatko yhtiön johdon palkkiot ja muut etuudet yhtiökokouksen hyväksymien periaatteiden mukaisia ja ovatko sopimukset ja yhtiön muut toimet lähipiirin kanssa tavanomaisin ehdoin tehtyjä;
noudatetaanko yhtiön toiminnassa yhdenvertaisuusperiaatetta esimerkiksi autopaikkoja ja yhtiön muiden tilojen käyttöoikeuksia jaettaessa sekä yhtiön kunnossapitotöissä.
Toiminnantarkastus asunto-osakeyhtiöissä > Toiminnantarkastuskertomus

Toiminnantarkastajan on annettava kultakin tilikaudelta päivätty ja allekirjoitettu toiminnantarkastuskertomus. Toiminnantarkastuskertomuksessa on yksilöitävä sen kohteena oleva tilinpäätös.
Toiminnantarkastus yhdistyksissä

Yhdistysten toiminnantarkastuksesta säädetään yhdistyslain uudessa 38 a §:ssä, joka tuli voimaan 1.9.2010. Kyseessä on aivan uusi tarkastusmuoto, jonka tarkoituksena on korvata maallikoiden tekemä tilintarkastus. Lain säännöksiä sovelletaan tilikauteen, joka alkaa 1. syyskuuta 2010 tai sitä myöhemmin.
Toiminnantarkastus yhdistyksissä > Toiminnantarkastajan valinta

Yhdistyksellä on oltava toiminnantarkastaja, jos yhdistyksellä ei ole tilintarkastajaa. Tilintarkastajalla tarkoitetaan tilintarkastuslaissa määritettyä ammattimaista tilintarkastajaa eli keskuskauppakamarin tai kauppakamarin hyväksymää KHT- tai HTM-tilintarkastajaa.  Toiminnantarkastajan valitsee yhdistyksen kokous (vuosikokous). Toiminnantarkastajaa ei siis tarvitse valita ollenkaan, mikäli yhdistyksellä on ammattimainen tilintarkastaja.
Jos valitaan vain yksi toiminnantarkastaja, on lisäksi valittava varatoiminnantarkastaja. Varatoiminnantarkastajan oikeudet ja velvollisuudet ovat samat kuin varsinaisella toiminnantarkastajalla, mutta hän astuu toimeensa vain jos toiminnantarkastaja on estynyt.
Toiminnantarkastajaa ei voi valita, jos yhdistyksen koko on niin suuri, että se edellyttää valitsemaan tilintarkastuslain mukaisen tilintarkastajan.
Toiminnantarkastus yhdistyksissä > Toiminnantarkastajan valinta > Vanhat sääntömääräykset

Yhdistys, jonka säännöissä määrätään tilintarkastajasta (mainitsematta erityisesti hyväksyttyä tilintarkastajaa , auktorisoitua tilintarkastajaa tai KHT-, HTM- tai JHTT-tilintarkastajaa) ja joka ei ole lain perusteella velvollinen valitsemaan ammattitilintarkastajaa, voi valita joko tilintarkastuslaissa tarkoitetun tilintarkastajan tai toiminnantarkastajan.
Laissa: Jos yhdistyksellä ei ole lain perusteella velvollisuutta valita tilintarkastuslaissa tarkoitettua tilintarkastajaa, sääntöihin ennen tämän lain voimaantuloa otettujen tilintarkastajaa ja tilintarkastusta koskevien määräysten perusteella yhdistyksen on valittava toiminnantarkastaja tai tilintarkastuslaissa tarkoitettu tilintarkastaja ja tilintarkastusta koskevien sääntöjen määräysten katsotaan koskevan tilintarkastusta ja toiminnantarkastusta.
Yhdistys, joka on velvollinen valitsemaan tilintarkastuslaissa tarkoitetun tilintarkastajan ja jonka säännöissä määrätään useammasta tilintarkastajasta, voi valita toiseksi tarkastajaksi toiminnantarkastajan. Yhdistys voi siis valita joko kaksi tilintarkastajaa tai yhden tilintarkastajan ja yhden toiminnantarkastajan.
Laissa: Vastaavasti toiminnantarkastajan voi valita toiseksi tarkastajaksi yhdistys, joka on velvollinen valitsemaan tilintarkastajan ja jonka sääntöihin on otettu ennen tämän lain voimaantuloa määräys useammasta tilintarkastajasta.
Yhdistys, joka ei ole velvollinen valitsemaan tilintarkastuslaissa tarkoitettua tilintarkastajaa ja jonka säännöissä määrätään useammasta tilintarkastajasta, voi valita tarkastajiksi kaksi ammattitilintarkastajaa tai yhden tilintarkastajan ja yhden toiminnantarkastajan tai kaksi toiminnantarkastajaa. Kaksi tarkastajaa on kuitenkin valittava sääntöjen määräyksen perusteella.
Yllä olevat säännökset koskevat vain sellaisia yhdistyksen sääntöjä ja niiden määräyksiä, jotka on rekisteröity ennen yhdistyslain muutoksen voimaantuloa eli ennen 1.9.2010.
Toiminnantarkastus yhdistyksissä > Toiminnantarkastajan kelpoisuus ja riippumattomuus

Toiminnantarkastajan on oltava luonnollinen henkilö.
Toiminnantarkastajalla on oltava sellainen taloudellisten ja oikeudellisten asioiden tuntemus kuin yhdistyksen toimintaan nähden on tarpeen tehtävän hoitamiseksi.
Toiminnantarkastajana ei voi olla alaikäinen, muutoin vajaavaltainen taikka se, joka on konkurssissa tai jonka toimintakelpoisuutta on rajoitettu.
Toiminnantarkastajan on oltava riippumaton tarkastusta suorittaessaan.
Toiminnantarkastus yhdistyksissä > Toiminnantarkastuksen sisältö

Toiminnantarkastajan on tarkastettava yhdistyksen talous ja hallinto yhdistyksen toiminnan edellyttämässä laajuudessa.
Toiminnantarkastajan on annettava tarkastuksestaan kirjallinen toiminnantarkastuskertomus tilinpäätöksestä päättävälle yhdistyksen tai valtuutettujen kokoukselle. Jos tarkastuksessa on ilmennyt, että yhdistykselle on aiheutunut vahinkoa tai yhdistyslakia tai yhdistyksen sääntöjä on rikottu, siitä on mainittava tarkastuskertomuksessa.
Toiminnantarkastus yhdistyksissä > Toiminnantarkastuspakko

Jos toiminnantarkastajaa ei ole valittu yhdistyslain tai yhdistyksen sääntöjen mukaisesti, aluehallintovirasto määrää ilmoituksesta yhdistykselle toiminnantarkastajan.
Aiheesta muualla > Asunto-osakeyhtiöiden osalta

Lainvalmisteluaineistoa asunto-osakeyhtiöiden toiminnantarkastuksesta Wikiaineistossa. Viitattu 4.2.2011.
Aiheesta muualla > Yhdistysten osalta

Toiminnantarkastus ja tilintarkastus (Teksti on muokattu versio hallituksen esityksestä HE 267/2009 ja poikkeaa voimassa olevan lain säännöksistä.) Yhdistysrekisteri.  Viimeksi päivitetty 2.9.2010. Helsinki:  © Patentti- ja rekisterihallitus. Arkistoitu 21.9.2010. Viitattu 2.2.2011.
Lainvalmisteluaineistoa yhdistysten toiminnantarkastuksesta Wikiaineistossa. Viitattu 3.2.2011.
Touhula

Touhula (alkuperäiseltä nimeltään Busytown) on kuvitteellinen ihmismäisten eläinhahmojen kansoittama kaupunki, joka esiintyy useissa Richard Scarryn opettavaisissa lastenkirjoissa, sekä televisiosarjoissa Richard Scarryn touhukas maailma ja Richard Scarryn Touhulan arvoituksia. Kaupungin asukkaita ovat muun muassa Kissalan Hessu, Mato Matala, Herra Possula, Konstaapeli Murina, Putte Sutinen, Banaani-Toope, Hilda Hippo sekä Palomies Savunen.
Touhula sijaitsee meren rannalla, keskieurooppalaisessa maisemassa, josta löytyy vuoria, havumetsiä ja peltoja. Touhulassa on sekä satama että lentokenttä, mutta silti kaupunkia vaivaavat ajoittain liikenneongelmat, joita käsitellään erityisesti teoksessa Iloinen autokirja.
1990-luvulla Ravensburger julkaisi kaksi Touhula-aiheista lautapeliä, The Busytown Boardgame vuonna 1996 sekä Richard Scarry's Busytown Poles & Ladders Game vuonna 1999. Jälkimmäisen suunnittelivat Alan R. Moon ja Mark Hauser.
Touhulasta on julkaistu myös videopelejä. Sega julkaisi vuonna 1994 Richard Scarry's Busytown -nimisen lapsille suunnatun Sega Genesis -pelin. Samanniminen peli on myöhemmin julkaistu myös Windows XP- ja Mac OS X -käyttöjärjestelmille.
Aiheesta muualla

The Busytown Boardgame BoardGameGeek-sivustolla (englanniksi)
Richard Scarry's Busytown Poles & Ladders Game BoardGameGeek-sivustolla (englanniksi)
Topi-katti

| Topi-katti> Top Cat |
| --- | --- |
Tyyli:  Animaatio
Kestoaika:  24 min
Pääosissa:  Arnold Stang Allen Jenkins Maurice Gosfield Marvin Kaplan Leo De Lyon John Stephenson
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  Boomerang
Esitetty:  27. syyskuuta 1961 – 18. huhtikuuta 1962
Jaksoja:  30
Tuotanto
Tuottaja(t):  William Hanna Joseph Barbera
Ohjaaja(t):  William Hanna Joseph Barbera
Käsikirjoittaja(t):  Kin Platt
Tuotantoyhtiö(t):  Hanna-Barbera
Aiheesta muualla
IMDb 
Topi-katti (engl. Top Cat) on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1961. Sarjasta tuotettiin yhteensä 30 jaksoa, joiden esitys päättyi vuonna 1962.
Juoni

Sarja keskittyy päähahmoon Topi-kattiin ja hänen läheisimpiin ystäviinsä, joiden kanssa Topi-katti muodostaa New Yorkin katukissojen jengin. Siihen kuuluvat Topin lisäksi Fancy-Fancy (Anssi), Spook (Tuukka), Benny (Penni), Brain (Reino) ja Choo Choo (Unski). Keskeisin juoni pyöri usein paikallisen poliisin Charlie Dibblen (Tiplu) ympärillä, joka usein yrittää häätää kissat pois kaupungista, koska Topi-katti jengeineen tekevät jatkuvasti erilaisia jekkuja ansaitakseen rahaa.
Äänirooleissa

| 0 | 1 | 2 |
| --- | --- | --- |
|  Arnold Stang  | … |  Topi-katti   |
|  Allen Jenkins  | … |  poliisi Dibble (Tiplu)   |
|  Maurice Gosfield  | … |  Benny (Penni)   |
|  Marvin Kaplan  | … |  Choo Choo (Unski)   |
|  Leo De Lyon  | … |  Brain (Reino), Spook   |
|  John Stephenson  | … |  Fancy-Fancy, Sergeant   |
|  Paul Frees  | … |  Chutney   |
|  Don Messick  | … |  Beau, Cadwallader, ohjaaja, Griswald, Schultz, T.L. Vanderfeller   |
|  Jean Vander Pyl  | … |  Goldie   |
|  Herb Vigran  | … |  Honest John, Wacky Tycoon, Muscles   |
|  Daws Butler  | … |  Jazz   |
|  Bea Benaderet  | … |  Mother Ball   |
|  Herschel Bernardi  | … |  Muggsy   |
|  Hal Smith  | … |  Patrick Dibble, kilparadan kuuluttaja   |
|  Walker Edmiston  | … |  sivuäänet   |
Suomalaisissa äänirooleissa

| 0 | 1 | 2 |
| --- | --- | --- |
|  Erkki Murto  | … |  Topi-katti, sivuäänet   |
|  Pertti Nieminen  | … |  poliisi Dibble (Tiplu), Choo Choo (Unski), sivuäänet   |
|  Päivi Sorsa  | … |  Benny (Penni), sivuäänet   |
|  Ulla Ollikainen  | … |  Brain (Reino), Fancy-Fancy, sivuäänet   |
Suomenkieliset videojulkaisut

Topi-katti-tarinoita julkaistiin 1980- ja 1990-luvuilla VHS-videoina ainakin viisi kasetillista: Topi-Katti – hulinaa Havaijilla, Topi-katti ja viulunsoittaja kujalla, Topi-Katti – Hupihissi, Topi-Katti ja Beverly Hills katit sekä Topi-katti – kissan nau’unta. Näistä ainakin Hulinaa Havaijilla oli dubattu suomeksi.
Aiheesta muualla

Voice Chasers (Arkistoitu – Internet Archive)
TV.com (Arkistoitu – Internet Archive)
Cartoon Database
Tourlítis

| --- | --- |
Muut nimet:  Tourléta (Τουρλέτα)
Sijainti:  37°50′47″N, 24°43′58″E, Ándros Ándros, Etelä-Egean saaret Kreikka
Saariryhmä:  Gavrionísia, Kykladit
Merialue:  Egeanmeri, Välimeri
Pinta-ala:  0,001 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Tourlítis (kreik. Τουρλίτης) eli Tourléta (Τουρλέτα) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsipuolella. Saaren pinta-ala on noin 0,001 neliökilometriä ja se on asumaton (2021). Hallinnollisesti Tourlítis kuuluu Ándroksen kuntaan, Ándroksen alueyksikköön ja Etelä-Egean saarten alueeseen. Tourlítis on Gavrionísian saarista pienin.
Gottfried Trachsel

| Mitalit> Maa:   Sveitsi.Kouluratsastus. Olympialaiset  | Mitalit> Maa:   Sveitsi.Kouluratsastus. Olympialaiset  | Mitalit> Maa:   Sveitsi.Kouluratsastus. Olympialaiset  | Maa:   Sveitsi> Kouluratsastus. |
| --- | --- | --- | --- |
|  Hopeaa | Helsinki 1952 | joukkuekilpailu |  |
|  Pronssia | Tukholma 1956 | joukkuekilpailu |  |
Gottfried Trachsel (5. lokakuuta 1907 – 1974 Thun) oli sveitsiläinen kouluratsastaja ja olympiamitalisti.
Trachsel saavutti joukkuekilpailussa olympiahopeaa Helsingissä 1952 ja olympiapronssia Tukholmassa 1956. Hän sijoittui olympialaisissa hyvin myös yksilötasolla, Helsingissä neljänneksi ja Tukholmassa kuudenneksi.
Tosa-luokka

| Tosa-luokka |
| --- | --- |
 Luokkaan kuuluneen Kagan pienoismalli.

Tekniset tiedot
Uppouma:  40 500 t (standardi) 44 900 t (kuormattu)
Pituus:  230 m
Leveys:  30 m
Syväys:  9,4 m
Koneteho:  91 000 shp
Nopeus:  26,5 solmua
Aseistus
Meritorjunta:  10 × 41 cm/45 tykkiä kaksoistorneissa 20 × 14 cm/50 tykkiä yksiputkisina asennuksina 8 × 610 mm torpedoputkea
Ilmatorjunta:  4 × 80 mm ilmatorjuntatykkiä
Tosa-luokan piti olla keisarillisen Japanin laivaston kahden aluksen muodostama taistelulaivaluokka.
Suunnitelma

Y. Hiragan suunnitelma A-127 oli suurennettu Nagato-luokka, johon oli lisätty katettu etukansi. Aluksella oli suunniteltu otettavaksi käyttöön 610 millimetrin torpedoputket ja Yhdysvaltain laivaston New Mexico -luokassa käyttöönottama turbosähköinen propulsiojärjestelmä, jonka piti mahdollistaa 70 000 hevosvoimalla 25,5 solmun huippunopeus. Aluksella piti olla 2 500 merimailin toimintasäde täydellä nopeudella ja 7 800 merimailin toimintasäde 14 solmun taloudellisella nopeudella. Propulsiojärjestelmästä kuitenkin luovuttiin ja sen testaamiseksi tilattiin vuonna 1921 Yhdysvalloista tankkeri Kamoi. Alusten suojan piti estää 12 000–20 000 metrin päästä ammutun 16 tuuman kranaatin läpäisy.
Alukset

Kummankin aluksen valmistus keskeytettiin 5. helmikuuta 1922 ja niiden tilaus peruutettiin Washingtonin laivastosopimuksen ratifioinnin jälkeen. Tosa poistettiin alusluettelosta 1. huhtikuuta 1924 ja se tuhoutui maalilaivana. Kaga päätettiin muuttaa lentotukialukseksi korvaamaan maanjäristyksessä vaurioitunut Amagi.
| Nimi | Telakka | Kölinlasku | Vesille | suunniteltu valmistuminen | Kohtalo |
| --- | --- | --- | --- | --- | --- |
| Tosa | Mitsubishi, Nagasaki | 16. helmikuuta 1920 | 18. joulukuuta 1921 | maaliskuu 1923 | työt keskeytetty 5. helmikuuta 1922, tuhoutui maalilaivana 9. helmikuuta 1925 |
| Kaga | Kawasaki, Kōbe | 19. heinäkuuta 1920 | 17. marraskuuta 1921 | 25. joulukuuta 1922 | työt keskeytetty 5.2.1922, muutettiin lentotukialukseksi 1923–1928 |
Aiheesta muualla

Kuvia tai muita tiedostoja aiheesta Tosa-luokka Wikimedia Commonsissa
Tosa-luokan taistelulaivat
Le Tour du monde

Lehden etusivu vuodelta 1872.
Le Tour du monde (”Matka maailman ympäri”) oli vuosina 1860–1914 ilmestynyt ranskalainen kuvitettu aikakauslehti. Se julkaisi koti- ja ulkomaisia matkakertomuksia eri puolilta maailmaa.
Édouard Chartonin toimittama ja Hachette-kustantamon julkaisema viikkolehti seurasi ranskalaisen ja brittiläisen imperialismin kehitystä, mutta sen näkökulma oli enemmän pedagoginen kuin nationalistinen. Chartonin tavoitteena oli jakaa suurelle yleisölle tietoa maantieteestä ja eri puolille maailmaa suuntautuneista tutkimusretkistä. Lehden kirjoittajia olivat muun muassa Jules Crevaux, Guillaume Lejean, Adolf Erik Nordenskiöld, Nikolai Prževalski ja Henry Morton Stanley. Se julkaisi ilmestymisaikanaan 900 kertomusta 500 matkailijalta, joista kolmisenkymmentä oli naisia. Korkealaatuisen piirroskuvituksen tekijöistä tunnetuin oli Gustave Doré.
Lehden levikki nousi 33 000 kappaleeseen vuonna 1866. Sen lukijakuntaan kuuluivat muun muassa Jules Verne ja Henri Rousseau. Vastaava englanninkielinen julkaisu National Geographic perustettiin vuonna 1888.
Hachette jatkoi lehden julkaisemista Chartonin kuoltua vuonna 1890. Vuonna 1895 alkaneessa toisessa jaksossa piirroskuvitus korvattiin pääosin valokuvilla, ja lehteä alettiin pitää ”siirtomaapuolueen” kannattajana. Vuodesta 1891 lähtien julkaistiin liitettä Les Nouvelles géographiques, joka sai vuonna 1895 nimen A travers le monde. Lehden ilmestyminen lakkasi laskevan levikin myötä.
Aiheesta muualla

Le Tour du monde digitoituna Ranskan kansalliskirjastossa
I topi grigi

| I topi grigi |
| --- | --- |
Ohjaaja:  Emilio Ghione
Käsikirjoittaja:  Pio Vanzi, Emilio Ghione
Kuvaaja:  Cesare Cavagna
Pääosat:  Emilio Ghione, Kally Sambucini, Alberto Francis-Bertone
Valmistustiedot
Valmistusmaa:  Italia
Tuotantoyhtiö:  Tiber Film
Ensi-ilta:  6. kesäkuuta 1918 (Rooma)
Kesto:  yhteensä 6 869 metriä
Alkuperäiskieli:  mykkäelokuva italiankielisin välitekstein
Aiheesta muualla
IMDb 
Infobox OKNimi-testi OK: 
I topi grigin sankari on Emilio Ghionen esittämä synkkä herrasmiesvaras Za-la-Mort.
Elokuvan estetiikka perustuu karuihin ympäristöihin ja voimakkaisiin kontrasteihin. Kuvassa kapakkamiljöö.
I topi grigi (”Harmaat hiiret” tai ”rotat”) on vuonna 1918 valmistunut italialainen mykkäelokuva. Emilio Ghionen ohjaaman kahdeksanosaisen seikkailuelokuvan sankari on Ghionen esittämä herrasmiesvaras Za-la-Mort. Se on ainoa säilynyt Za-la-Mort-seikkailu.
Juoni

Za-la-Mort asuu kumppaninsa Za-la-Vien kanssa maaseudun rauhassa. Eräänä päivänä hän tuo kotiin kadulta löytämänsä orvon Leon, jonka salaisuus on kätketty rikolliskopla Topi Grigin hallussa olevaan mustaan kirjekuoreen. Za saa kuoren käsiinsä, mutta koplan johtaja Grigione pakenee Yhdysvaltoihin ja rikolliset sieppaavat Za-la-Vien ja Leon. Za-la-Mort jäljittää Grigionen ensin Yhdysvaltoihin ja sieltä Argentiinan pampalle. Ankaran kamppailun jälkeen Za palaa Za-la-Vien ja Leon kanssa Eurooppaan, jossa salaperäinen kreivitär Giovanna tavoittelee mustassa kirjekuoressa mainittua Leon perintöä. Kreivitärtä jahdatessaan Za joutuu ensin ihmissyöjien vangiksi Afrikkaan ja sieltä Pariisiin, jossa Giovanna syyttää häntä murhasta. Za pelastuu viime hetkellä giljotiinilta, rikolliset joutuvat vastuuseen teoistaan ja Leo saa perintönsä.
Näyttelijät

| 0 | 1 | 2 |
| --- | --- | --- |
|  Emilio Ghione  | … |  Za-la-Mort   |
|  Kally Sambucini  | … |  Za-la-Vie   |
|  Alberto Francis-Bertone  | … |  Grigione   |
|  Nello Carotenuto  | … |  Muso Duro   |
|  Ida Carloni-Talli  | … |  kreivitär Giovanna   |
|  Alfredo Martinelli  | … |     |
|  H. Fiorin  | … |     |
|  Pasquali  | … |     |
Tuotanto, tyyli ja vastaanotto

Za-la-Mort on näyttelijä-ohjaaja Emilio Ghionen luoma synkkä herrasmiesvaras, joka vuodesta 1914 lähtien seikkaili lukuisissa suosituissa elokuvissa ja elokuvasarjoissa. Hahmon esikuvia ovat ranskalaisten Louis Feuilladen Fantomas ja Victorin-Hippolyte Jasset’n Zigomar. Roomalaiselle Tiber Filmille tehty I topi grigi koostuu kahdeksasta samaan aikaan valmistuneesta ja ensi-iltansa saaneesta jaksosta:
1. La busta nera, 775 metriä
2. La tortura, 671 metriä
3. Il covo, 771 metriä
4. La rete di corda, 1061 metriä
5. Corsa al milione, 848 metriä
6. Aristocrazia canaglia, 898 metriä
7. 6.000 Volts, 821 metriä
8. Mezza Quaresima, 1024 metriä
Ghionen teemoja ovat moraali, uskollisuus, ystävyys ja rakkaus. Rikoksiin syyllistyessäänkin Za-la-Mort noudattaa aina tiettyjä kunniakäsityksiä ja pyrkii oikeuden toteutumiseen. Elokuvan tyyli perustuu ekspressionistiseen näyttelijäntyöhön, vähäeleiseen symboliikkaan sekä karuihin ympäristöihin, joiden vastakohtana esitetään rappeutuneen yläluokan palatsit. Voimakas valaistus luo jyrkkiä kontrasteja, jotka korostavat henkilöiden ilmeitä ja lohduttomia taustoja.
I topi grigi mainitaan usein Ghionen parhaaksi tai suosituimmaksi Za-la-Mort -elokuvaksi. Todellisuudessa elokuva ei ollut mikään yleisö- tai arvostelumenestys, ja se vedettiin pian pois levityksestä. Elokuvan myöhempi maine perustunee siihen, että se on ainoa säilynyt Za-la-Mort-seikkailu.
Restaurointi ja julkaisut

I topi grigi on restauroitu Bolognan elokuva-arkistossa vuonna 1995. Restaurointi perustuu Milanon elokuva-arkistossa säilyneeseen välitekstittömään alkuperäisnegatiiviin ja siitä Belgian elokuva-arkistolle 1960-luvulla tehtyyn kopioon.
Elokuvan toinen ja kolmas osa on julkaistu VHS:llä vuonna 1995. Ensimmäinen ja neljäs osa ovat katsottavissa Italian elokuva-arkiston sivustolla.
Aiheesta muualla

I topi grigi Internet Movie Databasessa (englanniksi)
Assimiou Touré

Assimiou Touré vuonna 2008.
Assimiou Touré (s. 1. tammikuuta 1988 Saksa) on togolainen jalkapalloilija, joka sarjatasolla on pelannut Saksassa. Hänellä on Togon kansalaisuuden lisäksi Saksan kansalaisuus. Pelipaikaltaan hän on puolustaja.
Touré eli elämänsä ensimmäiset 15 vuotta Bergneustadtissa, jossa hän pelasi jalkapalloa SSV Bergneustadtissa vuoteen 2000 saakka. 12-vuotiaana hän siirtyi Bayer 04 Leverkusenin juniorijoukkueeseen. 17-vuotiaana hän pelasi jo alle 19-vuotiaiden Bundesliigassa. Vuonna 2006 Touré sai Saksan kansalaisuuden ja pelasi kaksi ottelua Saksan nuorten maajoukkueessa. Saman vuoden keväällä hän pääsi Togon jalkapallomaajoukkueen harjoitusleirille Alankomaihin ja pelasi 14. toukokuuta 2006 maaottelussa Saudi-Arabiaa vastaan 75 minuuttia. Hän kuului maajoukkueeseen Saksan MM-kisoissa 2006 ja pelasi kaksi ottelua, joista toisen avauskokoonpanossa.
Aiheesta muualla

Leverkusen who's who
Togon joukkue – Jalkapallon MM-kilpailut 2006
1 Tchagnirou |
2 Nibombé |
3 Abalo |
4 Adebayor |
5 Tchangai |
6 Aziawonou |
7 Salifou |
8 Agboh |
9 Dossevi |
10 Chérif Touré |
11 Malm |
12 Akoto |
13 Forson |
14 Olufadé |
15 Romao |
16 Agassa |
17 Kader |
18 Sènaya |
19 Assemoassa |
20 Erassa |
21 Guede |
22 Obilale |
23 Touré |
Valmentaja Pfister
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Henkilöt:  DDB